### NN 113/2020 (16.10.2020.), Pravilnik o izmjeni i dopunama Pravilnika o načinu provođenja rada pod nadzorom doktora medicine bez specijalizacije

Ministarstvo zdravstva

2226

Na temelju članka 180. stavka 3. Zakona o zdravstvenoj zaštiti (»Narodne novine«, br. 100/18 i 125/19), uz prethodno pribavljeno mišljenje Hrvatske liječničke komore, ministar zdravstva donosi

PRAVILNIK

O IZMJENI I DOPUNAMA PRAVILNIKA O NAČINU PROVOĐENJA RADA POD NADZOROM DOKTORA MEDICINE BEZ SPECIJALIZACIJE

Članak 1.

U Pravilniku o načinu provođenja rada pod nadzorom doktora medicine bez specijalizacije (»Narodne novine«, broj 63/19) u članku 3. stavku 1. briše se točka i dodaju se riječi: »te u djelatnosti epidemiologije zaraznih bolesti te kroničnih nezaraznih bolesti koju obavlja Hrvatski zavod za javno zdravstvo i zavod za javno zdravstvo jedinice područne (regionalne) samouprave odnosno Grada Zagreba.«.

Članak 2.

U članku 7. stavku 1. dodaje se podstavak 4. koji glasi:

» – u djelatnosti epidemiologije zaraznih bolesti te kroničnih nezaraznih bolesti koju obavlja Hrvatski zavod za javno zdravstvo i zavod za javno zdravstvo jedinice područne (regionalne) samouprave odnosno Grada Zagreba, doktor medicine specijalist epidemiologije.«.

Članak 3.

U članku 12. stavku 1. dodaje se podstavak 6. koji glasi:

» – Hrvatski zavod za javno zdravstvo i zavod za javno zdravstvo jedinice područne (regionalne) samouprave odnosno Grada Zagreba može zaposliti doktora medicine razmjerno broju doktora medicine specijalista epidemiologije najviše u omjeru jedan mentor: tri doktora medicine.«.

Članak 4.

Članak 13. mijenja se i glasi:

»Tijekom rada pod nadzorom u djelatnosti obiteljske (opće) medicine i u djelatnosti hitne medicine doktoru medicine omogućuje se primjena općih i specifičnih vještina koje su tiskane u Prilogu II. ovoga Pravilnika i čine njegov sastavni dio.

Tijekom rada pod nadzorom u djelatnosti epidemiologije zaraznih bolesti te kroničnih nezaraznih bolesti doktoru medicine omogućuje se primjena općih i specifičnih vještina koje su tiskane u Prilogu III. ovoga Pravilnika i čine njegov sastavni dio.«

Članak 5.

U slučaju proglašenja opasnosti od epidemije ili epidemije sukladno posebnom propisu, doktor medicine koji na dan stupanja na snagu ovoga Pravilnika radi pod nadzorom može se odlukom ministra uputiti na obavljanje poslova epidemiologije zaraznih i drugih karantenskih bolesti u Hrvatski zavod za javno zdravstvo ili zavod za javno zdravstvo jedinice područne (regionalne) samouprave odnosno Grada Zagreba sukladno odredbama ovoga Pravilnika.

Članak 6.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/20-04/22
 Urbroj: 534-02-1-2/6-20-04
 Zagreb, 16. listopada 2020.

Ministar
 izv. prof. dr. sc. Vili Beroš, dr. med., v. r.

PRILOG III.

POPIS OPĆIH I SPECIFIČNIH VJEŠTINA U DJELATNOSTI EPIDEMIOLOGIJE ZARAZNIH BOLESTI I KRONIČNIH NEZARAZNIH BOLESTI

Popis općih vještina:

– timski rad,

– komunikacijske vještine,

– donošenje kliničkih odluka,

– odgovornost za sigurnost pacijenta i medicinsku opremu,

– vođenje medicinske dokumentacije,

– uzimanje anamneze i statusa i izvođenje kliničkog pregleda,

– postavljanje dijagnoze,

– korištenje međunarodnom klasifikacijom bolesti.

Popis specifičnih vještina:

– osnove epidemioloških metoda

– hrvatski i međunarodni epidemiološki informacijski sustavi

– osnove epidemiologije zaraznih bolesti i zdravstvene ekologije

– osnove epidemiologije kroničnih nezaraznih bolesti te očuvanja mentalnog zdravlja i zdravalja posebnih grupa stanovništva u vrijeme epidemije i nakon epidemije

– opće i posebne mjere za sprječavanje i suzbijanje zaraznih bolesti

– epidemiološka anamneza

– epidemiološki izvid

– donošenje epidemioloških preporuka

– intersektorska suradnja

– međunarodna suradnja.